Emlékeztető

A rendezvény helyszíne: Térségi Könyvtár és Ismeretközpont Siklós, Közt. tér 08.

A rendezvény témája: LEADER helyi felhívások E-ügyintézés és E-kérelem benyújtása

Időpontja: 2018.02.08. 10:00

A Dél-Baranya Határmenti Települések Egyesülete LEADER Helyi Akciócsoport képviseletében Szarkándi Lajos, munkaszervezet vezető köszöntötte a résztvevőket. Elmondta, hogy a rendezvény kifejezetten a LEADER helyi felhívásokkal kapcsolatos elektronikus eljárásokra és kérelembenyújtásra koncentrál, de lehetőség lesz egyéb kérdéseket is feltenni.

A szakmai felkészítő fórum következő szekciójában Vida Balázs pályázati referens a kérelmezők regisztrációs feladatait részletezte, amely a kérelembenyújtó felületre való eljutást szolgálja. Az államkincstárnál tett regisztráció kapcsán kiemelte, hogy a bankszámlaszám azért lesz fontos, mert a magadott bankba küldik a pénzt. Fontos még nem csak az új regisztrálóknál, hanem a meglévőknél is, hogy jelöljék be a rájuk vonatkozó KKV minősítést. A MÁK vállalkozások esetében csak KKV minősítéssel rendelkező regisztrációt fogad el. Folyamatosan lehetőség van módosítani a regisztrált adatokat. Alapesetben a változást követő 15 napon belül meg kell tenni – akár már az E-felületen. A [www.dbhte.hu](http://www.dbhte.hu) honlap LEADER 2014 – 2020 linkje alatt részletes információk találhatóak a szükséges nyomtatványok elérési útjáról. Fontos figyelni az ügyfélkapus tárhelyhez tartozó e-mail címet, mert ezen az elérhetőségen fog jelentkezni az Irányító Hatóság. 2017. őszén több pályázóval is előfordult, hogy a beadott VP-s pályázatához hiánypótlást küldött ki az MVH. Nem figyelték az e-mailjüket, nem tudtak róla, hogy az ügyfélkapus értesítési tárhelyükre üzenet érkezett, az MVH 10 nap után átvettnek minősítette a meg nem nézett levelet, további 8 nap után a hiánypótlás visszaküldésének a határideje is lejárt és a nem teljesített hiánypótlás miatt azonnal elutasították az érintett pályázatokat.

Az információ átadás a támogatási kérelem feltöltő felületének ismertetésével folytatódott, melyet vetítés kísért annak érdekében, hogy az elmondottakat vizuálisan is követni tudja a hallgatóság. A tréning keretében új pályázatot nyitott meg az előadó a felületen, melynek füleit egyenként ismertette. A szakmai hátteret a Magyar Államkincstár E-felület kitöltési segédlete biztosította. Az előadás végig követte a kitöltés folyamatát és az egyes rubrikák kitöltésének tudnivalóit. A résztvevők megtanulták a felület használatát.

A következő szekcióban a munkaszervezet vezető és Szpisják Pál pályázati referens kérdésekre válaszolt. Kérdés irányult a kapcsolt vállalkozás fogalmának tisztázására. A válasz kitért arra a jelentőségre, hogy a KKV besorolás megállapításához az IH figyelembe veszi a más vállalkozásokban meglévő tulajdoni hányadot és tőkebetétet. Több kérdés is irányult a beruházásokhoz kapcsolódó hatósági előírások teljesítésére. Kiemelten a környezeti hatásvizsgálatra vonatkozó igazolásra, melyet nemleges mivoltában is hatósági nyilatkozattal szükséges bizonyítani.

Siklós, 2018.02.08.

Vida Balázs